On absurdia, että minun tulisi käyttää säästämäni rahat tyttöystäväni elättämiseen – sitä ennen toimeentulotukea ei tipu

Olemme asuneet tyttöystäväni kanssa vakituisesti samassa taloudessa vasta kolme kuukautta.

Se oli kielteinen päätös. Hetken Kelan kirjeeseen tutustuttuamme toimeentulotukipäätökseen vaikuttaneet tekijät löytyivät selkeästi ranskalaisin viivoin ilmaistuna.

Kelan mukaan minun täytyy realisoida osakesalkkuni ja toimittaa tiliote tapahtumista. Nämä rahat minun tulee käyttää tyttöystäväni elättämiseen. Minun on myytävä osakkeet, jotka olen hankkinut osin opintolainalla ja osin omilla, kesätöissä ansaitsemillani säästöillä. Kaikki rahat täytyy käyttää ennen kuin Kelan rahahanat aukeavat.